Afrikaans: Hierdie artikel verken die idee van politieke vriendskap, en in die besonder Aristoteles se opvattings oor philia politike. In die openbare domein word eersgenoemde meestal bevraagteken terwyl laasgenoemde dikwels in akademiese groepe misverstaan word. Die artikel is beperk tot die lewensvatbaarheid van philia politke vir die liberale staat, gegewe die paradoks dat so ’n staat nie met of sonder opvattings oor die goeie lewe en morele deug sy tipiese liberale karakter kan behou nie. Die artikel poog om vas te stel of politieke filosofie ’n antwoord kan verskaf op die soeke na ’n band wat staatsburgers kan bind sonder dat sodanige verhoudings op familie, etnisiteit, ras, die nasie, die volk, godsdiens of die gedeelde herkoms van mense geskoei is.